turjo4nis/wikipedia-bn-dump-20250701 huggingface dataset:
ভোপাল জেলা

ভোপাল জেলা হল মধ্য ভারতের মধ্যপ্রদেশ রাজ্যের একটি জেলা। ভোপাল শহরটি জেলার প্রশাসনিক সদর দপ্তর হিসাবে কাজ করে। জেলাটি ভোপাল বিভাগের অন্তর্গত।

ইতিহাস 

বর্তমান জেলা অঞ্চলটির প্রাথমিক ইতিহাস অজ্ঞাত। একটি কিংবদন্তি অনুসারে, অঞ্চলটি "মহাকৌতার" অংশ ছিল, যেটি উত্তর ভারতকে দক্ষিণ ভারত থেকে পৃথক করে রাখা ঘন বন এবং পাহাড়এর প্রাচীর। খ্রিস্টীয় দশম শতাব্দীর পর থেকে, রাজপুত শাসক মালোবার নাম (ভোজা সহ) ঐতিহাসিক নথিতে পাওয়া গেছে। ইলতুতমিশের অধীনে দিল্লি সুলতানি দ্বারা আক্রমণের পরে এখানে মুসলমানদের সংখ্যা বেড়েছে। ১৪০১ সালে, দিলওয়ার খান ঘোরি (হোসাং শাহের পিতা) ধর অঞ্চল থেকে শাসন করে এই অঞ্চলটির নিয়ন্ত্রণ নিয়েছিলেন।

১৪শ শতকে, এক গোন্দ যোদ্ধা যাদোরাম একটি রাজ্য প্রতিষ্ঠা করেছিলেন, যার সদর দপ্তর ছিল গড়-মন্দলাতে। ১৫৬১ সালে মুঘলরা মালোবা আক্রমণ করার সময়, অঞ্চলটি চাকলা নামে পরিচিত অঞ্চলে বিভক্ত ছিল। বর্তমানের ভোপাল জেলা গিন্নোর চাকলার অংশ ছিল, যার মধ্যে ৭৫০ গ্রাম ছিল। গোন্দ সেনাপতি নিজাম শাহ তার গিন্নোরগড় দুর্গ থেকে এই গ্রামগুলিকে নিয়ন্ত্রণ করতেন। তার মৃত্যুর পর, আফগান বেতনভোগী সৈনিক দোস্ত মোহম্মদ খান তার বিধবা কমলাপতির হয়ে এই রাজ্য পরিচালনা করছিলেন। কমলাপতির মৃত্যুর পরে, খান এই অঞ্চল এবং প্রতিবেশী অঞ্চলগুলি দখল করলেন এবং ভোপাল দেশীয় রাজ্য প্রতিষ্ঠা করলেন। তিনি ইসলামনগর শহরটি এবং আধুনিক ভোপাল শহর  প্রতিষ্ঠা করেছিলেন।  তার পুত্র ইয়ার মোহম্মদ খান মারাঠাদের সাথে যুদ্ধ করেছিলেন। তার মৃত্যুর পর, সুলতান মোহম্মদ খান এবং ফৈজ মোহম্মদ খান এই দুই জনের মধ্যে উত্তরাধিকার দাবী নিয়ে যুদ্ধ হয়েছিল। এই সময়  ভোপালের নবাবেরা মারাঠাদের  কিছু অঞ্চল ছেরে দিতে হয়েছিল।  ফৈজ ছিলেন ধর্ম সংস্কারক, এবং তার সৎমা মামোলা বাঈ, তার হয়ে, রাজ্য শাসন করেছিলেন তার পরবর্তী শাসকেরা ইস্ট ইন্ডিয়া কোম্পানির সঙ্গে ভালো সম্পর্ক রেখে চলেছিলেন, শেষ পর্যন্ত যারা ভারতের শাসক হয়ে বসেছিল।

১৮১৯ এবং ১৯২৬ সালের মধ্যে, ভোপালে চারজন মহিলা শাসক ছিলেন, তাঁদের মধ্যে ছিলেন শাহ জাহান বেগম এবং সুলতান জাহান, ভোপালের বেগম। ভারতের স্বাধীনতার পর, তার পুত্র হামিদুল্লা খান চেয়েছিলেন ভোপালকে স্বাধীন অংশ হিসাবে ধরে রাখতে, কিন্তু এই সিদ্ধান্তে জন প্রতিবাদ শুরু হয়। ১৯৪৯ সালের ৩০শে এপ্রিল, নবাব পশ্চাদপসরণ করলেন এবং ভারত অধিরাজ্যে প্রবেশের অঙ্গীকার করে স্বাক্ষর করলেন। ভারত সরকার ১লা জুন ১৯৪৯ সালে, রাজ্যটি অধিগ্রহণ করে এবং ভোপাল রাজ্য (১৯৪৯–৫৬) তৈরি হয়।

রাজ্য পুনর্গঠন আইন, ১৯৫৬ বলবৎ হবার পর, ভোপাল রাজ্যটি নবগঠিত  মধ্যপ্রদেশ রাজ্যের সেহোর জেলায় অধিভুক্ত হয়। ভোপাল শহরটিকে মধ্য প্রদেশের রাজধানী হিসাবে ঘোষণা করা হয়েছিল। ২৬শে জানুয়ারী ১৯৭২ সালে, মধ্যপ্রদেশ সরকার ঘোষণা করেছিল যে ভোপালকে একটি পৃথক জেলা করা হবে। আনুষ্ঠানিকভাবে, ২৬শে নভেম্বর ১৯৭২ সালে, সেহোর জেলা থেকে ভেঙ্গে ভোপাল জেলা তৈরি হয়েছিল।

জনসংখ্যার উপাত্ত

২০১১ আদমশুমারি অনুসারে, ভোপাল জেলার জনসংখ্যা ২,৩৭১,০৬১ জন, লাতভিয়া বা মার্কিন যুক্তরাষ্ট্রের নিউ মেক্সিকোর জনসংখ্যার প্রায় সমান। জনসংখ্যার ভিত্তিতে এটি ভারতে ১৮৯ তম স্থান পেয়েছে (মোট ৬৪০ জেলার মধ্যে)।

এই জেলার জনসংখ্যার ঘনত্ব । এর জনসংখ্যা বৃদ্ধির হার ২০০১ - ২০১১ এর দশকে ২৮.৪৬% ছিল। ভোপালে প্রতি এক হাজার পুরুষের জন্য ৯১৮ জন মহিলা (যৌন অনুপাত রয়েছে, এবং সাক্ষরতার হার ৮০.৩৭%।

২০১১ সালে ভারতের আদমশুমারি অনুসারে, জেলার ৮৫.৫৪% জনগণ হিন্দিতে, ৬.৭৬% উর্দুতে, ২.৬১% মারাঠিতে, ২.২৩% সিন্ধিতে, ০.৬০% মালয়ালমে, ০.৫৪% পাঞ্জাবীতে এবং ০.৫২% বাংলাতে, তাদের প্রথম ভাষা হিসাবে কথা বলে।

তথ্যসূত্র

বহিঃসংযোগ
Bhopal District web site

মধ্যপ্রদেশের জেলা
ভোপাল জেলা
ভারতের সংখ্যালঘু ঘনীভূত জেলা
ট্রেন্ট নদী

ট্রেন্ট নদী () উত্তর-পশ্চিম ইউরোপের রাষ্ট্র যুক্তরাজ্যের একটি নদী। নদীটি ইংল্যান্ড রাজ্যের পশ্চিমভাগে স্ট্যাফোর্ডশায়ার অঞ্চলে উৎপত্তিলাভ করে দক্ষিণ-পূর্ব দিকে (মিডল্যান্ডস প্রশাসনিক অঞ্চলের উত্তর ও মধ্যভাগ দিয়ে) প্রবাহিত হয়ে স্টোক-অন-ট্রেন্ট শহরকে অতিক্রম করে ডার্বিশায়ার কাউন্টির সীমান্তের দিকে চলে গেছে এবং সেখানে উত্তর ও উত্তর-পূর্ব দিকে মোড় নিয়ে বার্টন-আপন-ট্রেন্ট ও নটিংহাম শহরের পাশ দিয়ে প্রবাহিত হয়ে ট্রেন্ট ফল্‌স নামক স্থানে উজ নদীর সাথে মিলিত হয়ে হাম্বার নদী বা মোহনাটি গঠন করেছে। হাম্বার মোহনাটি উত্তর সাগরে গিয়ে পতিত হয়েছে। ট্রেন্ট নদী যুক্তরাজ্যের তৃতীয় দীর্ঘতম নদী (সেভার্ন নদী এবং টেমস নদীর পরেই)। এর দৈর্ঘ্য । নদীটির গতিপথকে প্রায়শই উত্তর ইংল্যান্ড এবং মিডল্যান্ডের মধ্যবর্তী সীমানা হিসেবে বর্ণনা করা হয়েছে।

তথ্যসূত্র

যুক্তরাজ্যের নদী
গুরু (২০০৩-এর চলচ্চিত্র)

গুরু হলো ২০০৩ -এ মুক্তিপ্রাপ্ত স্বপন সাহা পরিচালিত বাংলা ভাষার ভারতীয় চলচ্চিত্র, এতে মিঠুন চক্রবর্তী, তাপস পাল, শুভেন্দু চট্টোপাধ্যায় এবং যীশু সেনগুপ্ত প্রমুখ অভিনয় করেছেন। চলচ্চিত্রটি রজনীকান্ত অভিনীত তামিল ব্লকবাস্টার বাদশা চলচ্চিত্রের পুনর্নির্মাণ, যা নিজেই হিন্দি হাম চলচ্চিত্রের ওপর ভিত্তি করে নির্মীত এবং সম্প্রতি বাংলাদেশে এফ আই মানিক পরিচালিত মান্না ও পূর্ণিমা অভিনীত সুলতান চলচ্চিত্রটি ২০০১ সালে পুননির্মীত হয়।

কাহিনি
গুরু একটি অপরাধ বিষয়ক চলচ্চিত্র, যেখানে মিঠুন চক্রবর্তী (রাজা/গুরু) প্রতিশোধের চরিত্রে অভিনয় করে।

অভিনয়ে

 মিঠুন চক্রবর্তী - রাজা/গুরু চরিত্রে
 তাপস পল - ইকবাল (ক্যামিয়ো) চরিত্রে
 যীশু সেনগুপ্ত - জিৎ চরিত্রে
 রচনা ব্যানার্জি - রিঙ্কি চরিত্রে
 শুভেন্দু চট্টোপাধ্যায় - শ্যাম বাবু চরিত্রে
 লাবণী সরকার - রিনা রায় চরিত্রে
 কৌশিক ব্যানার্জী - কেদার নাথ চরিত্রে
 লকেট চ্যাটার্জী - মৌ চরিত্রে
 দুলাল লাহিড়ী - রিঙ্কির বাবা চরিত্রে
 কল্যাণী মণ্ডল
 সন্ধিতা চ্যাটার্জী।

সঙ্গীত

মুক্তি
চলচ্চিত্রটি ২০০৩ সালে মুক্তি পায় এবং বাংলায় ব্যাপক সাফল্য অর্জন করেছিল।

তথ্যসূত্র

বহিঃসংযোগ

 
 https://www.imdb.com/title/tt1464537/
 http://www.gomolo.in/Movie/Movie.aspx?mid=15272 
 http://www.bengalitollywood.com/movies/Bengali-Tollywood/Guru-2003 

ভারতীয় অপরাধ নাট্য চলচ্চিত্র
মাফিয়া চলচ্চিত্র
ভারতীয় গ্যাংস্টার চলচ্চিত্র
ভারতীয় চলচ্চিত্র
বাংলা ভাষার ভারতীয় চলচ্চিত্র
২০০০-এর দশকের হিন্দি ভাষার চলচ্চিত্র
২০০০-এর দশকের বাংলা ভাষার চলচ্চিত্র
২০০৩-এর চলচ্চিত্র
বাংলা ভাষার চলচ্চিত্র
ভারতে সংঘবদ্ধ অপরাধ সম্পর্কে চলচ্চিত্র
উদগমণ্ডলমে ধারণকৃত চলচ্চিত্র
ভারতীয় মারপিটধর্মী রোমাঞ্চকর চলচ্চিত্র
তামিল চলচ্চিত্রের বাংলা পুনর্নির্মাণ
শব্দবাহুল্য

শব্দবাহুল্য, শব্দাতিরেক, বাক্যবাহুল্য বা সংক্ষেপে বাহুল্য বলতে ভাষার মাধ্যমে কোন অর্থ প্রকাশ করতে গিয়ে প্রয়োজনের চেয়ে অতিরিক্ত শব্দ, শব্দগুচ্ছ বা শব্দাংশ ব্যবহার করাকে বোঝায়। যেমন "নতুন উদ্ভাবন" (উদ্ভাবন মাত্রেই সংজ্ঞানুযায়ী নতুন হয়), "সবচেয়ে দীর্ঘতম" ("সবচেয়ে দীর্ঘ" মানেই হল "দীর্ঘতম"), "বিরাট দৈত্য" (দৈত্যমাত্রেই সংজ্ঞানুযায়ী বিরাট আকারের হয়), "জ্বলন্ত অগ্নিশিখা", ইত্যাদি। কখনও কখনও কথ্য বাংলা ভাষাতে বিদেশী শব্দের ঠিক পরপরই এর বাংলা অনুবাদটি প্রয়োগ করে শব্দবাহুল্যের সৃষ্টি হতে দেখা যায়, যেমন - "সাপোজ ধরেন" (ইংরেজি শব্দ Suppose-এর অর্থই হল "ধরা" তথা "অনুমান করা")।

শব্দবাহুল্য কখনও কখনও লিখনশৈলীর এক ধরনের বাহুল্যদোষ হিসেবে গণ্য করা হতে পারে। তবে অনেকসময় অর্থের সূক্ষ্ম প্রভেদ বা দ্যোতনা সৃষ্টি করার জন্য বা পাঠকের উপরে বিশেষ প্রভাব সৃষ্টি করার জন্য লিখন-কৌশল হিসেবে শব্দবাহুল্যকে ব্যবহার করা হতে পারে। যেমন "নিকষ কালো অন্ধকার"; অন্ধকার সংজ্ঞানুযায়ী কালো বর্ণের হলেও এখানে কাব্যিক দৃষ্টিভঙ্গিতে সূক্ষ্ম তারতম্য সৃষ্টি করতে "নিকষ কালো" শব্দগুচ্ছটি ব্যবহৃত হয়েছে। বিভিন্ন ভাষার বহু বিখ্যাত সাহিত্যিক তাদের রচনাতে শব্দবাহুল্য প্রয়োগ করেছেন।

তথ্যসূত্র

বাগর্থবিজ্ঞান
বাক্যতত্ত্ব
বাক্যালঙ্কার
অলঙ্কারশাস্ত্র
ভাষাবিজ্ঞান
ভ্রামরী দেবী মন্দির

ভ্রামরী দেবী মন্দির ভারতের পশ্চিমবঙ্গের জলপাইগুড়ি জেলার ধুপগুড়ি ব্লকের তিস্তা নদীর তীরে পুরনো শালবাড়িতে অবস্থিত । মন্দিরটি নদীর তিন স্রোতের মাঝে অবস্থান করছে বলে একে ত্রিস্রোতা বলা হয়। এই শক্তিপীঠ খুবই জাগ্রত। তবে মন্দিরটির অবস্থান সম্পর্কে অনেক গল্প প্রচলিত আছে। অনেকের মতে এই শক্তিপীঠটি জলপাইগুড়ি জেলার বোদাগঞ্জ অথবা সাতকুড়া অঞ্চলে অবস্থিত।

ইতিকথা

সত্য যুগে দক্ষ যজ্ঞে সতী শিব নিন্দা সহ্য করতে না পেরে আত্মাহুতি দেন।এর পর মহাদেব কালভৈরবকে পাঠান দক্ষকে বধ করতে।সতীর দেহ নিয়ে তিনি শুরু করেন তাণ্ডবনৃত্য ।ফলে বিষ্ণু সুদর্শন চক্র দিয়ে সতীর দেহ বিভিন্ন ভাগে খণ্ডিত করেন।এই অংশ গুলো যেখানে পরেছে সেখানে মন্দির তৈরি হ্যেছে।এগুলোকে সতীপীঠ বা শক্তিপীঠ বলে।এগুলি তীর্থে পরিণত হয়েছে।

পুরাণে আছে অরুণাসুর নামে এক অসুর এর আক্রমণে ধরা যখন বিপর্যস্ত তখন দেবী পার্বতী এই রূপ নেন। অরুণাসুরের বোন বজ্রজ্বালা এর দুর্মত্তি হল যে সে চন্দ্রদেবের রাণী হিসেবে থাকবেন চিরকাল। কিন্তু চন্দ্র তার বিবাহের প্রস্তাব প্রত্যাহার করলে বোনের অপমানের শোধ নিতে অরুণাসুর ব্রহ্মার থেকে বর চায় যে কোনো দ্বিপদী বা চতুষ্পদী প্রাণী তাকে  হত্যা করতে পারবে না। সে ক্রোধে দেবতাদের বন্দী করলো । বরে মত্ব হয়ে সে কৈলাসে দেবী পার্বতীকে আক্রমণ করলো 
তখন  দেবী ভ্রামরী রূপ ধরে যুদ্ধে অগ্রগমণ করেন। ভ্রামরী শতসহস্র ভ্রমর কে পাঠালে যুদ্ধাঙ্গনে তারা অরুণাসুরকে দংশন করে ও তাকে সম্পূর্ণ ভক্ষণ করে ও তার মৃত্যু হয়।

মন্দির নিয়ে অনেক গল্প আছে। আজ থেকে প্রায় চল্লিশ বছর আগে  এক  লাল কাপড় পরা মহারাজ এসেছিলেন মন্দিরে । তার মাথা থেকে পা পর্যন্ত  বিশাল জটা ছিল। তিনি দীর্ঘদিন মন্দিরে  পূজা ও যজ্ঞ করেন। তিনিই তিনটি মোটা গাছের গুড়ির নিচে মায়ের পাথররুপী বাম পার সন্ধান পান । এরপর দেশ বিদেশ থেকে মন্দিরে সাধুসন্তরা আসতে শুরু করে । সে সময় এখানে আসা ভক্তদের কেউ মন্দিরের একটা ম্যাপ এঁকেছিল। যা আজও ফালাকাটা স্টেশনের দেওয়ালে দেখা যায়। একবার জিওলজিক্যাল সার্ভে অফ ইন্ডিয়ার তাপস সাধ্য ও দিলীপ চৌধুরী নামে দুই অফিসার মন্দিরে এসেছিলেন । তারা শালবাড়ির লোকেদের মার মহিমার কথা বলেন। এই এলাকার এক প্রবীণ  নিরেন রায়  একটি দুর্ঘটনায় নির্দোষ হওয়া সত্বেও  মামলায় জড়িয়ে যান। মা ভ্রামরী দেবীর কৃপায় তিনি সেই মামলা থেকে মুক্তি পান । তিনি মার নতুন প্রতিমা তৈরি করে পূজা করে ও জোড়া পাঠা বলি দেন।

দেবী ও ভৈরব
পীঠনির্ণয়তন্ত্র মতে দেবী সতীর বাম চরণ ত্রিস্রোতায় পতিত হয়েছিল । দেবীর নাম ভ্রামরী, ভৈরবের নাম ঈশ্বর বা জল্পেশ। দেবী ভ্রামরীও অন্যতম আদি শক্তি ।ভৈরব জল্পেশ জল্পেশ মন্দির এ অবস্থান করেন।

মন্দির
মন্দিরটি তৈরির সঠিক তারিখ এখনও অজানা । কারণ এটি এমন এক শক্তিপীঠ যা বহু শতাব্দী পূর্বে তৈরি হয়েছিল। মন্দির চত্বরে জোরা বট গাছ খুব আকর্ষণীয়। এই সতীপীঠ খুব জাগ্রত।
মূল মন্দিরে প্রবেশ পথে  সিদ্ধিদাতা গণেশের মূর্তি আছে। মূলমন্দিরে  দেবীমূর্তি রয়েছে । দেবী অলঙ্কারে ভূষিত ও অষ্টভূজা । দেবীর সামনে বড় বড় কলস আছে।  কলসের উপরে পুষ্পপত্র আছে । এর পাশে আছে পিতলের দেবী চরণযুগল। যা ভক্তিভরে পূজা করা হয়। দেবীর ডানদিকে মহাদেবের মূর্তি আছে । এই কক্ষের নীচে কয়েক সিঁড়ি পরে মন্দিরের গর্ভগৃহ। দেবী সিংহবাহনী ও কৃষ্ণবর্না। সামনের বেদীতে রয়েছে দেবীর প্রস্তরীভূত বামপদ।
শরত্‍কালে নবরাত্রির পূজা হয় মন্দিরে । দেবীর আরাধনা করতে প্রচুর ভক্ত আসে। এছাড়াও এখানে বিভিন্ন পুজো হয়। মন্দিরে দূর্গা পূজা ও মাঘি পূর্নিমায় বিশেষ পূজা ও মেলা অনুষ্ঠিত হয়।

তথ্যসূত্র

জলপাইগুড়ি জেলার হিন্দু মন্দির
বাংলার মন্দির স্থাপত্য
শক্তিপীঠ
আমিনিয়া বিদ্যালয়

"আমিনিয়া বিদ্যালয়" একটি প্রাথমিক এবং মাধ্যমিক বিদ্যালয় যেটি মালদ্বীপের রাজধানী মালিতে অবস্থিত। এটা দেশের প্রথম মেয়ের বিদ্যালয় এবং এটি ২০১১ সাল পর্যন্ত একমাত্র মেয়েদের বিদ্যালয় ছিল।

এই বিদ্যালয়টি ১৯৪৪ সালে প্রতিষ্ঠান হয় মাজিডিয়া বিদ্যালয় থেকে আলাদা করে শুধু মেয়েদের জন্য। "আমিনারানী" , "ধাইনকানবা" , "রাঁধাফ্যাথি" এবং "রেহেন্ধি" নামে চারটি বাড়িতে বিভক্ত আছে।

এই বিদ্যালয়টি ২০১১ সাল পর্যন্ত শুধুমাত্র মেয়েদের জন্য মাধ্যমিক পর্যন্ত ছিলো। ২০১১সালে এই বিদ্যালয়ে সাথে আরেকটি প্রাথমিক বিদ্যালয় খোলা হয় । সেই সময় প্রাথমিক ও মাধ্যমিক এর জন্য গ্রেড ১ ছিলো । এখন প্রাথমিক বিদ্যালয়ের জন্য ১,২,৩,৪,৫,৬ এবং ৭ এবং মাধ্যমিকের বিদ্যালয়ের জন্য ৮,৯ এবং ১০. আমিনিয়া বিদ্যালয়ের সর্বোচ্চ পুরস্কার আছে যেটি আমিনিয়া । দেশের বেশিরভাগ প্রতিষ্ঠ মেয়েরা এই বিদ্যালয় থেকে এসছে।

See also 

 List of schools in the Maldives

১৯৪৪-এ প্রতিষ্ঠিত শিক্ষাপ্রতিষ্ঠান
মালদ্বীপের বিদ্যালয়
মেনিন কাজাখস্তানিম

মেনিন ক্বাযাকস্তানীম ( 'আমার কাজাকস্থান') ২০০৬ সালের ৭ই জানুয়ারি তারিখে গৃহীত কাজাখস্থানের জাতীয় সঙ্গীত। এটি ১৯৫৬ সালে শমশি কালদায়কভ কর্তৃক সুর করা এবং জুমেকেন নাজেমেদেনভের রচিত একই নামের গানের উপর ভিত্তি করে নির্মিত হয়েছে। একে স্বাধীনতার পরে ব্যবহৃত পূর্ববর্তী সংগীতকে প্রতিস্থাপন করা হয়েছিল, যা কাজাখ সোভিয়েত সমাজতান্ত্রিক প্রজাতন্ত্র এর জাতীয় সংগীতের সুরকে অনুসরণ করে গাওয়া হতো। ঘোষণা জারির পূর্বে মূল গানের কথাগুলো তৎকালীন রাষ্ট্রপতি নুরসুলতান নাজারবায়েভ সংশোধন করে দিয়েছিলেন।

উদ্ভব 
এই গানটি সোভিয়েত ভার্জিন ল্যান্ডস প্রোগ্রামের প্রতিক্রিয়া হিসাবে ১৯৫৬ সালে লিখিত একই নামের একটি কাজাখ দেশাত্মবোধক গানের উপর ভিত্তি করে তৈরি করা হয়েছে। এটি কি অনুষ্ঠানটি উদ্‌যাপন করার জন্য নাকিকাজাখস্তানকে রাশিয়ার কর্ন বেল্টে পরিণত করা উচিত নয় ব্যাপারে সোভিয়েত কর্তৃপক্ষকে জোর দেওয়ার জন্য লিখিত হয়েছিল তা নিয়ে বিতর্ক রয়েছে।

গানের কথা

সামরিকে 
"মেনিম কাযাকস্তানিম" সরকারী রাষ্ট্রীয় অনুষ্ঠান এবং সামাজিক অনুষ্ঠানের (যেমন কাজাখস্তানের জাতীয় ক্রীড়া দলজড়িত কোনো ক্রীড়া অনুষ্ঠান) সময় বাজানো হয়। জাতীয় সঙ্গীতের পরিবেশন কোনও সরকারী আইন দ্বারা নিয়ন্ত্রিত নয়; তবে জাতীয় সঙ্গীত চলাকালীন কিছু ঐতিহ্যবাহী নিয়ম নীতি মানা হয়। বেশিরভাগ নাগরিক মার্কিন যুক্তরাষ্ট্রের অনুকরণে সংগীত গাওয়ার সময় তাদের ডান হাতে বাম বুকে হাত রাখে। ঐতিহ্যগতভাবে সর্বজনীন শিষ্টাচার হল পরিবেশনের সময় দাঁড়ানো। কাজাখ সশস্ত্র বাহিনীর কর্মকর্তা ও কর্মীরা যখন জাতীয় সংগীত পরিবেশনার সময় ইউনিফর্মে থাকাকালীন রাশিয়ান ধাঁচের সামরিক সালাম দেন।

২০১২ ক্রীড়া প্রতিযোগিতা 
২০১২ সালের মার্চ মাসে বোরাত সিনেমার সাউন্ডট্র্যাকে প্রদর্শিত "ও কাজাখস্তান" নামের প্যারোডি জাতীয় সংগীত ভুল করে কুয়েতের আন্তর্জাতিক শুটিং গ্র্যান্ড প্রিক্সে বাজানো হয়েছিল। পুরো প্যারোডিটি চলার সময় স্বর্ণপদকজয়ী মারিয়া দিমিত্রিয়েনকো মঞ্চে দাঁড়িয়ে ছিলেন। এতে দলটি অভিযোগ করে এবং পুরস্কার প্রদান অনুষ্ঠানটি আবার মঞ্চস্থ হয়েছিল। এই ঘটনাটি মূলত শেষ মুহুর্তে ইউটিউব থেকে ভুল গান ডাউনলোড করা ফলে ঘটেছিল। কাজাখস্তানের ঊর্ধ্বতন কর্মকর্তারা ত্রুটিটি দেখে ক্ষুদ্ধ হয়েছিলেন এবং তাদের কুয়েত সহযোগীদের কাছে অভিযোগ করার শপথ করেছিলেন। একই মাসের শুরুর দিকে কোস্টানাইয়ের স্কি রিসর্টের জমকালো উদ্বোধনে একটি অনুরূপ ঘটনা ঘটেছিল, যেখানে রিকি মার্টিনের একক "লিভিন 'লা ভিদা লোকার" প্রথম বারটি "মেনিম কাজাখস্তানিম" এর পরিবর্তে বাজানো হয়েছিল।

আরও দেখুন 

 কাজাখস্তান প্রজাতন্ত্রের সঙ্গীত 
 বিভিন্ন দেশের জাতীয় সঙ্গীতের তালিকা

তথ্যসূত্র

বহিঃসংযোগ 

 কাজাখ.আরু  - কাজাখস্তান সম্পর্কিত সংবাদ সহ এই রাশিয়ান ভাষার ওয়েবসাইটটিতে একটি এমপি 3 ভোকাল ফাইল সহ নতুন রাষ্ট্রীয় সংগীত সম্পর্কিত একটি নিবন্ধ রয়েছে 
 "কাজাখস্তানের জাতীয় সংগীত - 'Қазақстан Қазақстаным' (শীতল যন্ত্রের সংস্করণ)" - ই মাইনোরের উপকরণ সংস্করণ 
 "মেনিয়াজ কাজাজাস্তানম (1956) মূল কাজাখ জাতীয় সংগীত-সংগীত" - আসল 1956 এর গান 

এশীয় জাতীয় সঙ্গীত
কাজাখস্তানের সংস্কৃতি
জাতীয় সঙ্গীত
এইচঅডিওর মাইক্রোবিন্যাসের সাথে নিবন্ধসমূহ
কাজাখ সঙ্গীত
শ্যামা সুন্দরী খাল

শ্যামা সুন্দরী খাল বাংলাদেশের রংপুর শহরে প্রবাহিত একটি কৃত্তিম খাল। যা ‘রংপুরের ফুসফুস’ বলেও পরিচিত। ১৮৯০ সালে রাজা জানকীবল্লভ সেন ১৬ কিলোমিটার দীর্ঘ, ১০০ ফুট প্রস্থ এবং ৪০ ফুট গভীরতার খাল খনন করেন। যা রংপুর নগরীর সিও বাজার এলাকার ঘাঘট নদীর উৎসমুখ থেকে শুরু হয়ে খোখসা ঘাঘটের সাথে মিলেছে। বর্তমানে এটি  অবৈধ দখলের কারণে পানির প্রবাহ বন্ধ হয়ে বিভিন্ন বর্জ্য আর ময়লা-আবর্জনায় ভাগাড়ে পরিণত হয়ে, দিন দিন সরু ও ভরাট হয়ে যাচ্ছে।

ইতিহাস

রংপুর অঞ্চলের মহারাজা জানকী জানকীবল্লভ সেনের স্বর্গীয় মাতা শ্রীমতি শ্যামা সুন্দরী সেন ম্যালেরিয়ায় আক্রান্ত হয়ে মৃত্যুবরণ করেন। তার স্মৃতিকে অম্লান করে রাখার জন্য এবং ম্যালেরিয়া দুর করার জন্য জানকীবল্লভ সেন রংপুর নগরীর সিও বাজার এলাকা থেকে মাহিগঞ্জ পর্যন্ত খাল খনন করেন । এমন ভাবে শ্যামা সুন্দরী খাল খনন করা হয় ঘাঘট নদীর শেষ প্রান্তে থেকে খাল খনন শুরু করা হয়। ওই সময় খালটি মুলত ঘাঘট নদীর সঙ্গে সংযোগ স্থাপন করে ১৮৯৮ সালে খনন করা হয়। তখন এর প্রস্থতা ৪০ - ৯০ ফুটেরও বেশি ছিল, যা বর্তমানে সংকোচিত হয়ে ৬-৮ ফুটে এসেছে। নির্মাণ কাজ শেষ হওয়ার পর নগরীর কাচারীবাজার এলাকায় একটি দৃষ্টি নন্দন নাম ফলক তৈরি করা হয়। সেখানে লেখা আছে ''পীড়ার আঁকড় ভূমি প্রণালি কাটিয়া তা করিবার দুর মাতা শ্যামা সুন্দরীর স্মরণে জানকি বল্লভ সুত এই কীত্তি করে।''

সংস্কার 

স্থানীয় সরকার মন্ত্রণালয় ২০০৮-০৯ অর্থবছরে খাল সংস্কারে ১২ কোটি টাকা এবং এরপর ২০১২ সালে ২৪ কোটি ৮০ লাখ টাকা বরাদ্দ দেয়। কিন্তু অবস্থার কোনো পরিবর্তন না হয়ে ধীরে ধীরে তা ময়লা-আবর্জনার স্তূপে পরিণত হয়। ২০২৪ সালের ১১ মে স্বেচ্ছাসেবী যুব সংগঠন বিডি ক্লিন রংপুর সিটি কর্পোরেশনের সহযোগিতায় প্রায় ১ হাজার সদস্য খালের ৫ কিলোমিটার পরিষ্কার করে।

তথ্যসূত্র

বহিঃসংযোগ 

রংপুর সদর উপজেলা
রংপুর
বাংলাদেশের খাল
রায়সেন জেলা

রায়সেন জেলা হল ভারতের মধ্যপ্রদেশ রাজ্যের একটি জেলা। রায়সেন শহরটি জেলা সদর। জেলাটি ভোপাল বিভাগের অন্তর্গত। সাঁচী ইউনিভার্সিটি অব বুদ্ধিস্ট-ইন্ডিক স্টাডিজ হল প্রথম আন্তর্জাতিক বিশ্ববিদ্যালয় যা সাঁচী নগরে অবস্থিত।

ব্যুৎপত্তি
রায়সেন জেলার নামটি এসেছে রায়সেন শহর থেকে, যা আসলে একটি দুর্গ। এই দুর্গটি বেলেপাথরের পাহাড়ের ওপর নির্মাণ হয়েছিল, 
এর পাদদেশেই শহরটির বসতি স্থাপিত হয়েছে। নামটি সম্ভবত রাজাবাসিনী বা রাজাবাসনের ভগ্নাবশেষ।

ভূগোল
রায়সেন জেলা উত্তর অক্ষাংশ ২২°৪৭' থেকে ২৩°৩৩' এবং পূর্ব দ্রাঘিমাংশ ৭৭°২১' থেকে ৭৮°৪৯' এর মধ্যে অবস্থিত। এর পশ্চিমে সেহোর জেলা, উত্তরে বিদিশা জেলা, পূর্বে এবং দক্ষিণ-পূর্বে সাগর জেলা, দক্ষিণ-পূর্বে নরসিংহপুর জেলা এবং দক্ষিণে হোসাংগাবাদ ও সেহোর জেলা অবস্থিত। এটি  এলাকা জুড়ে বিস্তৃত।

রায়সেন জেলায় দশটি তহশিল রয়েছে। সেগুলি হল - রাইসেন, গোহরগঞ্জ, বেগমগঞ্জ, গাইরাতগঞ্জ, শিলওয়ানি, বরেলি, উদয়পুরা, দেওরি, সুলতানপুর এবং বাদি।

ইতিহাস
বর্তমান রাইসেন জেলার অঞ্চলটি একসময় ভোপালের দেশীয় রাজ্যের নিজামত-এ-মাশরিফ জেলার অংশ ছিল। স্বাধীন ভারতের ভোপাল রাজ্য প্রতিষ্ঠার পরে, রায়সেনকে ১৯৫০ সালের ৫ই মে পৃথক জেলা ঘোষণা করা হয়।

ইউনেস্কোর বিশ্ব ঐতিহ্যবাহী স্থান সাঁচীর বৌদ্ধ সৌধসমূহ, রায়সেন জেলাতেই অবস্থিত। ভীমবেটকা প্রস্তরক্ষেত্র, ইউনেস্কোর আরেকটি বিশ্ব ঐতিহ্যবাহী স্থানও রায়সেন জেলায় অবস্থিত।

জনসংখ্যার উপাত্ত
 ২০১১ সালের আদমশুমারি অনুসারে রায়সেন জেলার জনসংখ্যা ১,৩৩১,৫৯৭ জন, মরিশাস বা মার্কিন যুক্তরাষ্ট্রের মেইন অঞ্চলের জনসংখ্যার প্রায় সমান। জনসংখ্যার ভিত্তিতে এটি ভারতে ৩৬৫তম স্থানে আছে (মোট ৬৪০ জেলার মধ্যে)। জেলার জনসংখ্যার ঘনত্ব । এর জনসংখ্যা বৃদ্ধির হার ২০০১ - ২০১১ এর দশকে ১৮.৩৬% ছিল। রায়সেনের প্রতি ১০০০ পুরুষের জন্য ৮৯৯ মহিলা (যৌন অনুপাত) রয়েছে, এবং সাক্ষরতার হার এর ৭৪.২৬%।

২০১১ সালে ভারতের আদমশুমারি অনুসারে, জেলার জনসংখ্যার ৯৭.৫৬% হিন্দিতে এবং ১.৯৯% উর্দুতে তাদের প্রথম ভাষা হিসাবে কথা বলে।

পর্যটন
রাইসেন জেলাতে বহু পর্যটন স্থান রয়েছে, যেমন: সাঁচী: - বিশ্ব ঐতিহ্য স্থান, ভোপাল থেকে ৪৬  কিলোমিটার এবং বিদিশা থেকে ৩২  কিমি;, ভোজপুর:- ভোজপুর মন্দিরে ভারতের বৃহত্তম শিব লিঙ্গ রয়েছে, যা ৫.৫  মিটার (১৮  ফুট) লম্বা এবং পরিধিতে ২.৩  মিটার (৭.৫  ফুট) এবং এটি একটিমাত্র শিলা খোদাই করে তৈরি করা হয়েছিল।

পরিবহন
রায়সেন শহরটি ভোপাল থেকে ৪৫  কিলোমিটার দূরে অবস্থিত। এটি এনএইচ-৮৬ হয়ে ভোপালের সাথে সংযুক্ত। এছাড়াও এনএইচ -১২ এই জেলার মধ্যে দিয়ে গেছে।

তথ্যসূত্র

বহিঃসংযোগ

মধ্যপ্রদেশের জেলা
রায়সেন জেলা

১৯৫০-এ ভারতে প্রতিষ্ঠিত
১ উৎমা

১ উৎমা শপিংমলটি মালয়েশিয়ার বন্দনা উৎমা, দামানসারা, পেটলিং জয়া, সেলাঙ্গরে অবস্থিত। এই ১ উৎমা মলটি ১৯৯৫ সালে খোলা হয় এখানে। মোট ৫৫৯২০১৫ বর্গ ফুট নিয়ে তৈরি এই মলটি ।  যেটি মালয়েশিয়ার সবচেয়ে বড়ো আর পৃথিবীর সপ্তম শপিংমল এই শপিংমলের ছাদে একটা বড়ো বাগান আছে। দক্ষিণ এশিয়ামহাদেশের একটা গোপন বাগান ও আছে এই শপিংমলে। এখানে দুটো সিনেমা দেখার হল আছে , গোল্ডেন সিনেমা হল আর টিজিভি সিনেমা হল। একটি ৩৬ এর লেনের বোলিং এলিল আছে ,একটি তোরণ কেন্দ্র আছে এবং বাচ্ছাদের খেলার মাঠও আছে এখানে ।

এখানে ছটি বিনিদনমূলক খেলার জায়গায় আছে যেমন এয়াররিডের, ফ্লোরিডের, ক্যাম্প৫, সালান্টিস, প্যাডিং এবং হিট রুটটপ বেসবল।

ইট্রোনিক্স গাড়ি এখানেই চার্জ দিতে পারে।

দোকান 

 AEON
 লসেটেন
 ক্লোড স্টোর
 পার্কসন
 টি জি ভি সিনেমা ই মাক্স - প্রথম সিনেমা বান্দা উৎমার
 গোল্ডেন স্ক্রিন সিনেমা - সবচেয়ে বড় সিনেমা হল মালয়েশিয়ার
 জারা
 মুজি

ইতিহাস 
১৯৯১ পর্যন্ত এখানে কোনো শুধু মাত্র নারকেল গাছের বাগান ছিলো আর লোক বসতি বলতে প্রায় ১০০ জন মতো। কিন্তু এই বন্দনা উৎমা উন্নতি করা হয় ১৯৯০ সালের পরে। এই জায়গাটির উন্নতি করতে সি হোলি চান হোল্ডিং এস ডি এচ কোম্পানিকে দেয়া হয় । এরপরে এখানে ১৯৯৫ সালে টিভি সেন্টার, শ্রী পেন্টাস খোলা হয় । এর পরে ১৯৯৬ সালে ১ উৎমার শপিংমল খোলা হয়। এটার পরে নাম হয় জয়া জুস্কো চেইন ডিপার্টমেন্ট । এখন এটার নাম AEON ।

দর্শক 
সপ্তাহে এখানে ৬০০০০ থেকে ৯০০০০  হাজার দর্শক এখানে আসেন। </ref>

যোগাযোগ ব্যবস্থা 
এখানে বান্দার উৎমা রেল স্টেশন ও বাস স্ট্যান্ড আছে । এই গুলোই এখানকার প্রধান যোগাযোগ ব্যবস্থা।

আর কিছু 

 List of shopping malls in Malaysia

তথ্যসূত্র

বহিঃসংযোগ 

 

সেলাঙ্গরের বিপণিবিতান
১৯৯৫-এ প্রতিষ্ঠিত বিপণিবিতান
১৯৯৫-এ সম্পন্ন ভবন ও স্থাপনা
১৯৯৫-এ মালয়েশিয়ায় প্রতিষ্ঠিত
আদিসপ্তগ্রাম রেলওয়ে স্টেশন

আদিসপ্তগ্রাম রেলওয়ে স্টেশন পূর্ব রেলওয়ে অঞ্চলের হাওড়া রেল বিভাগের হাওড়া-বর্ধমান প্রধান রেলপথের একটি রেলওয়ে স্টেশন। এটি ভারতের পশ্চিমবঙ্গ রাজ্যের হুগলি জেলার সপ্তগ্রামে অবস্থিত।

অবস্থান 
আদিসপ্তগ্রাম রেলওয়ে স্টেশন হুগলি জেলার সপ্তগ্রামে অবস্থিত। এর উত্তরের রেলওয়ে স্টেশন মগরা এবং দক্ষিণের রেলওয়ে স্টেশন ব্যান্ডেল জংশন।

ইতিহাস 
ইস্ট ইন্ডিয়ান রেলওয়ে কোম্পানি ১৮৫১ সালে হাওড়া থেকে রাজমহল এবং মিরজাপুরের মধ্য দিয়ে দিল্লির সাথে প্রস্তাবিত সংযোগের জন্য একটি লাইন নির্মাণ শুরু করে। 

পূর্ব ভারতের প্রথম যাত্রীবাহী ট্রেন ১৮৫৪ সালের ১৫ আগস্ট হাওড়া থেকে হুগলি পর্যন্ত চলেছিল। রেলপথটি ১৮৫৫ সালে রানীগঞ্জ পর্যন্ত প্রসারিত হয়েছিল।

রেলপথ 
আদিসপ্তগ্রাম রেলওয়ে স্টেশন হাওড়া, হুগলি ও পূর্ব বর্ধমান জেলা জুড়ে বিস্তৃত হাওড়া-বর্ধমান প্রধান রেলপথের অন্তর্গত। এই রেলপথে হাওড়া থেকে বেলুড় পর্যন্ত ৫টি, বেলুড় থেকে শ্রীরামপুর পর্যন্ত ৩টি, শ্রীরামপুর থেকে শেওরাফুলি জংশন পর্যন্ত ৪টি, শেওড়াফুলি জংশন থেকে তালাণ্ডু পর্যন্ত ৩ টি, তালাণ্ডু থেকে শক্তিগড়ের মধ্যে ৩টি ট্র্যাক এবং শক্তিগড় থেকে বর্ধমান জংশন পর্যন্ত ৪টি ট্র্যাক রয়েছে।

হাওড়া-বর্ধমান প্রধান রেলপথের অন্তর্গত এই স্টেশনের ট্র্যাকটি এ-শ্রেণির ট্র্যাক হিসাবে শ্রেণীবদ্ধ করা হয়েছে, যা ট্রেনের রেলপথ হিসাবে চিহ্নিত, তবে মহানগর এলাকার শহরতলি রেল পরিষেবার জন্যও ব্যবহৃত হয়।

পরিকাঠামো 
স্টেশনটির পরিকাঠামো ভূমিগত। এই স্টেশনে ৩টি প্ল্যাটফর্ম রয়েছে। আদিসপ্তগ্রাম রেলওয়ে স্টেশনে ৩টি রেলট্র্যাক রয়েছে। স্টেশনে পরিচালনার জন্য ভবন ও স্টেশন মাস্টারে ভবন ১ নং প্ল্যাটফর্মের নিকটে অবস্থিত। যাত্রীবাহী রেল ভ্রমণের জন্য ৩ নং প্ল্যাটফর্মের নিকটে টিকিট ঘর থেকে প্রদান করা হয়। স্টেশনে যাত্রী সুবিধার জন্য প্রতীক্ষালয়, প্ল্যাটফর্ম ছাউনি ও পানীয় জলের ব্যবস্থা রয়েছে। স্টেশনের ১ নং প্ল্যাটফর্মে গাড়ি রাখার ব্যবস্থা আছে।

আদিসপ্তগ্রাম রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।

বিদ্যুতায়ন
আদিসপ্তগ্রাম রেলওয়ে স্টেশনের রেলপথে বৈদ্যুতিক ট্রেন চলাচল করে। ১৯৫৮ সালে এই রেলপথে বৈদ্যুতীকরণের কাজ সম্পূর্ণ হয়েছিল।

রেল পরিষেবা 
এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা হাওড়া, শিয়ালদহ এবং বর্ধমান ও দুর্গাপুরগামী ট্রেন চলাচল করে। প্রতিদিন এই স্টেশনে কলকাতা শহরতলি রেলের লোকাল ট্রেনগুলি রেল যাত্রীদের পরিষেবা প্রদান করে থাকে।

প্রশাসন ও নিরাপত্তার ব্যবস্থা 
আদিসপ্তগ্রাম রেলওয়ে স্টেশনটি ভারতীয় রেলের পূর্ব রেল অঞ্চলের শিয়ালদহ রেল বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান স্টেশন মাস্টারের উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।

তথ্যসূত্র

বহিঃসংযোগ 

হুগলী জেলার রেলওয়ে স্টেশন
হাওড়া রেলওয়ে বিভাগ
কলকাতা শহরতলি রেল স্টেশন
পূর্ব লাইন (কলকাতা শহরতলি রেল)
১৮৫৫-এ চালু রেলওয়ে স্টেশন
১৮৫৫-এ ভারতে চালু রেলওয়ে স্টেশন
পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
আলফা ব্লন্ডি

আলফা ব্লন্ডি (জন্ম: ০১ জানুয়ারি, ১৯৫৩) আফ্রিকার একজন জনপ্রিয় রেগা সঙ্গীত শিল্পী। তিনি তার গানগুলোতে সামাজিক, রাজনৈতিক ও ধর্মীয় পরিস্থিতি তুলে ধরেন। তিনি মূলত তার মাতৃভাষা দিউলা, ফরাসি ও ইংরেজি ভাষায় গান করে থাকেন। এছাড়াও তিনি তার গানের মধ্যে অন্যান্য ভাষা যেমন আরবি বা হিব্রু ভাষা ব্যবহার করে থাকেন।

জীবনী 
আলফা আফ্রিকা মহাদেশের আইভোরি কোস্টের ডিমবকরো নামক স্থানে ১৯৫৩ সালের ০১ জানুয়ারি জন্মগ্রহণ করেন। তার বাবা ছিলেন একজন মুসলিম। আর মা ছিলেন একজন খ্রিস্টান। তিনি খ্রিস্টান-মুসলিম পিতা-মাতার ঘরে জন্ম নিলেও তিনি সকল ধর্মকেই সম্মান করেন এবং সৃষ্টিকর্তা যে একজন তাও বিশ্বাস করেন।

সঙ্গীত জীবন 
আলফা তার সঙ্গীত জীবন শুরু করেন একটি টিভি শো এর মাধ্যমে ১৯৮২ সালে। তিনি মূলত বর্তমান পৃথিবীর সামাজিক, রাজনৈতিক ও ধর্মীয় পরিস্থিতি নিয়ে গান করে থাকেন। বিশেষ করে বর্তমান আফ্রিকা মহাদেশের পরিস্থিতি নিয়ে তিনি গান করে থাকেন। এছাড়াও তিনি বিধর্মীদের হাতে যতগুলো যুদ্ধবিদ্ধস্ত মুসলিম দেশ রয়েছে। সেগুলোতে শান্তি ফিরিয়ে আনতে সঙ্গীতের মাধ্যমে সকলের কাছে তুলে ধরেন।

এ্যালবাসমূহ 
 জাহ গ্লোরি (১৯৮২),
 কোকোডি রক (১৯৮৪)
 অ্যাপারথিড ইজ নাজিসম (১৯৮৫),
 জেরুজালেম (১৯৮৬),
 রিভ্যুলিউশন (১৯৮৭),
 দ্যা প্রপেটস (১৯৮৯),
 এস.ও.এস গেরি ট্রিবল (১৯৯১),
 মাসাডা (১৯৯২),
 দিউ (১৯৯৪),
 গ্র্যান্ড বাচ্চাম জিওন রক (১৯৯৬),
 ইয়তখাক রাবিন (১৯৯৮),
 ইলোহিম (২০০০),
 মারচি (২০০২),
 জাহ ভিক্টোরি (২০০৭),
 ভিশন (২০১১),
 মাইজটিক পাওয়ার (২০১৩),
 পজিটিভ অ্যাংরি (২০১৫),
 হিউমেন রেস (২০১৮)।

জনপ্রিয় গান 
তার প্রথম সফলতম গান হচ্ছে "ব্রিগেডিয়ার সাবারি"। এরপর একেএকে তার অন্যান্য গানগুলোও দর্শকদের মাঝে বেশ জনপ্রিয় হয়ে উঠে। সেগুলো হলো:
 সেবে আল্লাহ ইয়ে,
 জাহ গ্লোরি, (দারিদ্র্যতা নিয়ে গান)
 অ্যাপারথিড ইজ নাজিসম,
 ব্রিগেডিয়ার সাবারি, (পুলিশের নিষ্ঠুরতা সম্পর্কিত গান)
 কোকোডি রক,
 গেরি সিভিলি, (সিভিল যুদ্ধ সম্পর্কে)
 জেরুজালেম, (হিব্রু ভাষায় জেরুজালেম এর শান্তির কথা নিয়ে গান)
 জার্নালিস্টিস এন ডেঞ্জার, (নরবার্ট জোঙ্গোর হত্যাকাণ্ড সম্পর্কে)
 পলিটিকিউই, (বেসরকারি ও সামরিক সরকারের বিকল্প সরকার প্রসঙ্গে)
 ইয়তখাক রাবিন, (১৯৯৫ সালে লিখিত, ইসরায়েলি প্রধানমন্ত্রী আইজাক রবিনের হত্যার পর এবং তাকে উৎসর্গ করে)
 সুইট ফান্তা দিয়াল্ল,
 তেরে,
 ব্লেসার,
 র‍্যাস্তা পুঁই,
 ইথিওপিয়া দে এলি বয় হেগ,
 মাসাদা,
 কাম ব্যাক জিউস,
 পিস ইন লাইবেরিয়া, (এই গানে সকল যুদ্ধবিদ্ধস্ত মুসলিম দেশের শান্তি কামনায়)
 মাল্টিপার্টিজম,
 রেন্ডিজ-বউজ।

তথ্যসূত্র 

জীবিত ব্যক্তি
১৯৫৩-এ জন্ম